CELEX: 62015CN0265
Language: sk
Date: 2015-06-02 00:00:00
Title: Vec C-265/15 P: Odvolanie podané 2. júna 2015: Vestel Iberia, SL proti rozsudku Všeobecného súdu (šiesta komora) z 12. marca 2015 vo veci T-249/12, Vestel Iberia/Komisia

7.9.2015   
            
            
               SK
            
            
               Úradný vestník Európskej únie
            
            
               C 294/24
            
         Odvolanie podané 2. júna 2015: Vestel Iberia, SL proti rozsudku Všeobecného súdu (šiesta komora) z 12. marca 2015 vo veci T-249/12, Vestel Iberia/Komisia
   (Vec C-265/15 P)
   (2015/C 294/30)
   Jazyk konania: angličtina
   
      Účastníci konania
   
   
      Odvolateľka: Vestel Iberia, SL (v zastúpení: P. De Baere a P. Muñiz, lawyers)
   
      Ďalší účastníci konania: Európska komisia, Španielske kráľovstvo
   
      Návrhy odvolateľky
   
   Odvolateľka navrhuje, aby Súdny dvor:
   
               —
            
            
               v celom rozsahu zrušil rozsudok, ktorý vydal Všeobecný súd vo veci T-249/12,
            
         
               —
            
            
               rozhodol, že odvolanie je prípustné,
            
         
               —
            
            
               vrátil vec Všeobecnému súdu na rozhodnutie o vecných odvolacích dôvodoch,
            
         
               —
            
            
               nariadil odporcovi, aby nahradil trovy tohto konania a konania pred Všeobecným súdom.
            
         
      Odvolacie dôvody a hlavné tvrdenia
   
   Toto podanie podáva Vestel Iberia S.L. proti rozsudku z 12. marca 2015, vo veci T-249/12, Vestel Iberia S.L./Komisia, ktorým Všeobecný súd zamietol ako neprípustný návrh na zrušenie rozhodnutia Komisie COM (2010) 22 final z dôvodu, že rozhodnutie Komisie sa odvolateľky priamo netýka.
   Odvolateľka tvrdí, že Všeobecný súd sa dopustil nesprávneho právneho posúdenia, keďže španielske orgány nedisponujú voľnou úvahou pokiaľ ide o výsledok pri preberaní rozhodnutia Komisie, a rozhodnutie Komisie sa preto odvolateľky priamo týka.
   Presnejšie, odvolateľka uvádza nasledovné odvolacie dôvody:
   
               —
            
            
               Všeobecný súd sa dopustil nesprávneho právneho posúdenia, keď rozhodol, že vnútroštátne orgány pri preberaní napadnutého rozhodnutia disponujú mierou voľnej úvahy pokiaľ ide o odvolateľku.
            
         
               —
            
            
               Aj za predpokladu, že by vnútroštátne orgány disponovali mierou voľnej úvahy, quod non, Všeobecný súd sa dopustil nesprávneho právneho posúdenia, pretože samotná existencia voľnej úvahy nie je dostatočná na vylúčenie priamej dotknutosti.
            
         
               —
            
            
               Všeobecný súd sa dopustil nesprávnej právnej kvalifikácie dôkazov, alebo sa podieľal na skreslení dôkazov.